**Indledning.**

Der må ikke anvendes stationsforkortelser.

Det er den, der har udfærdiget planen, der skal indsende den fra egen mailadresse.

Er det undtagelsesvis ikke muligt for udfærdiger af planen at sende fra egen mail, er det dog tilladt, at en anden gør det.

I det tilfælde skal, udfærdiger af planen være med som cc.

Ved indsendelse af jernbanesikkerhedsplaner mm. skal strækningsnummer, samt en kort beskrivelse af opgaven fremgå af emnefeltet og filnavnet, startende med strækningsnummer.  
*EKS. Strækningsnummer\_sorø\_skinneudveksling\_xxx.*

*Landsdækkende planer ”strkn. alle”. Planer, der er gældende for flere strækninger ”strkn. flere”. Er der en ”station”, der ligger på flere strækninger, vælges* ***den*** *mest relevante.*

Hver mail må kun indeholde et strækningsnummer eller som nævnt ovenfor.

Ved indsendelse af funktionskort, til orientering, forud for arbejdets udførelse, skal ugenummer også fremgå. Funktionskort skal også indsendes selv om, de har været vedhæftet en koordinerende jernbanesikkerhedsplan til godkendelse.

Planer, der ikke opfylder kravet vil blive sendt retur.

**Sidehoved.**

**Strækning:** Fx 23.

**Sted:** ”Station” eller mellem ”stationer”.

**SR/ORF/ORS:** Hvilket reglement, der er gældende på arbejdsstedet. Foregår arbejdet hen over systemgrænse skal der udfærdiges en plan for hvert reglement.

**Udfærdiget af:** Den der har besigtiget arbejdsstedet og udfærdiget skabelonen. Udfærdiger kan bede anden person, om at besigtige et arbejdssted.

**Firma:** Navn på virksomheden, hvor udfærdiger er ansat.

**Kompetence:** Udfærdigers kompetence. SR 1, SR 2 kompetencen skal altid fremgå også, når der udfærdiges en plan på ORF/ORS strækninger. Hastighedsnedsættelse skal fremgå, når det er aktuelt.

Udfærdiger skal have gældende kompetencer jf. kompetenceoversigten i uddannelseskompendiet.

**Hvis indlejet,** **firmanavn:** Navn på virksomheden under hvis sikkerhedsansvar jernbanesikkerhedsplanen udarbejdes.

**Besigtiget af/dato**: Her påføres navn og dato.

**Kompetence:** Besigtigers kompetence. SR 1, SR 2 kompetencen skal altid fremgå også, når der udfærdiges en plan på ORF/ORS strækninger. Hastighedsnedsættelse skal fremgå, når det er aktuelt.

Besigtiger skal have gældende kompetencer jf. kompetenceoversigten i uddannelseskompendiet.

**Firma:** Navn på virksomheden, hvor udfærdiger er ansat.

***Definition af besigtigelse.***

*Besigtigelse af arbejdsstedet skal være fortaget indenfor 3 måneder.*

*At man har kendskab til arbejdsstedets fysiske forhold f.eks:*

* *Sporafstand*
* *Afstand til kørestrømsanlægget / - nærmeste skinne*
* *Er der plads til hegn mod trafikeret spor. LA kan være nødvendigt*
* *Udsigtsforhold*
* *Om der er plads til sporsætning af skinnekørende maskiner*
* *Hvilket område der skal spærres*
* *Vil arbejdet kræver dispensationer/tilladelser*
* *Andre forhold, der er nødvendige for god planlægning af jernbanesikkerheden i forhold til den konkrete opgave.*

*Besigtigelse foregår som udgangspunkt på arbejdsstedet, men kan i visse tilfælde, efter aftale med Banedanmarks Sikkerhedskoordinatorer, udføres ved hjælp af BaneGis, foto og andet såfremt disse informationer, med sikkerhed, er opdateret.*

***Undtaget besigtigelse:***

*Arbejder, hvor planlægningen foregår med Log – og fejlretningsbogen (”Logbogsplaner”) er undtaget besigtigelse. Det samme gør sig gældende for Kørsel med arbejde undervejs og bevægelige arbejder,*

*som f.eks. maskinel sporjustering, skærveaflæsning, kørende vedligehold af køreledningsanlægget og lignende.*

**Entreprenør:** Den, der har kontrakt på opgaven for Banedanmark/bygherre.

**Banedanmark kontrakt-Id:** Dette kan være kontraktnummer eller – titel.

**Bygherre:** Den, der betaler og ejer opgaven. Det kan være Bdk, DSB, Elselskab, Vejdirektoratet, private el. andre.

**Sidemidte.**

Der skal aktivt tages stilling til hvert enkelt punkt i skemaet. Er punktet ikke relevant for det

pågældende arbejde, påføres ”intet” eller ”ingen”, punkterne må ikke slettes.

**1. Periode for arbejdets udførelse:**

Dette er også gyldighedsperiode.

Det er det forventede planlagte tidsrum, og ikke bare resten af året.

**2. Arbejdsopgave:**

Her anføres kort og præcist, hvilket/hvilke konkret arbejde instruktionen omfatter.

**3. Arbejdsområde:**

Her anføres afgrænsningen af arbejdsområdet præcist beskrevet fx til og fra km og ved hvilket spor evt. i form af en skitse / et billede som bilag, således at der ikke kan være tvivl om arbejdsområdets beliggenhed.

**4. Systemgrænse, SR/ORF/ORS:**

Her anføres, hvor grænsen mellem fx SR og ORS ligger – station, banestykke, spor og km.

Udfyldes kun, hvis arbejdsstedet eller sporspærringen ligger op til grænsen eller går hen over grænsen.

**5. Hvilke maskiner,** **redskaber, stillads mv. anvendes der:**

Fx gravemaskine u/3 m, stillads og håndværktøj.

**6. Instruktion**

Her anføres det hvem, der har ansvaret for, at personalet instrueres både mundtligt og skriftligt. Medarbejderne skal skrive under på, at de har modtaget instruktionen, og underskrifterne skal kunne fremvises på forlangende af Banedanmark og Trafikstyrelsen.

Her anføres hvis der skal være en SR-arbejdsleder til stede, f.eks. ved kørestrømsafbrydelser eller at dette er vurderet nødvendigt af en SR-koordinator.

**7. Arbejdets udførsel**

Her beskrives hvordan arbejdet udføres, og hvordan jernbanesikkerheden omkring arbejdet

håndteres. Fx arbejdet foregår med gravemaskine over 3 m. over SO, 3m. fra nærmeste skinne. Maskinen køres til arbejdsstedet fra offentlig vej.

**8. Forhold vedr. færden**

Her beskrives, hvordan personer, materialer mm. kommer frem til arbejdsstedet, adgangsveje mm.

**9. Forhold vedr. publikum**

Ved arbejde på perron skal afspærring etableres, hvis det skønnes nødvendigt, for at der ikke skal opstå fare for passagererne.

Opgravet jord og asfalt lægges så det ikke hindre passagerernes færden på perronerne.

Hvis der i forbindelse med arbejdet graves huller på perronen, skal der altid etableres afspærring.

Hvis afskærmninger opsættes i sikkerheds- eller opholdszonen, skal der være ansøgt om

dispensation hos Trafikstyrelsen. Dette skal ske via Banedanmark, Teknisk Drift, systemansvarlig Fritrumsprofiler. Dispensationen skal fremsendes sammen med denne Jernbanesikkerhedsinstruktion som bilag.

**10. Hvordan sikres, der mod overskridelse af sikkerhedsafstanden til trafikeret spor for personer:**

Her anføres, hvordan fx hegn opsættes 3 m. fra nærmeste skinne eller der er en jordvold 2,5 m. fra nærmeste skinne mm.

**11. Hvordan sikres, der mod overskridelse af sikkerhedsafstanden til trafikeret spor for kraner/maskiner:**

Her anføres hvordan eventuelle kraner og maskiner, sikres mod at komme ind i sikkerhedszonen /sikkerhedsafstanden, og hvordan de håndteres i opholdszonen eller uden for sikkerhedsafstanden.

**12a. Kørestrømstekniske forhold**

Her anføres respektafstandene til køreledningskonstruktioner i nærheden af arbejdspladsen, evt. med skitse som bilag, hvor de spændingsførende konstruktioner er indtegnet og hvordan det sikres, at respektafstanden ikke kan overskrides.

**12b.** Et opmærksomhedspunkt. Her svares der JA eller NEJ

**13. Potentialudligning**

Her anføres særlige forhold omkring potentialudligning af f.eks. maskiner, stillads eller afskærmning, der er i nærheden af spændingsførende køreledningskonstruktioner. Endvidere om arbejdende maskiner og kraner skal jordforbindes.

**14. Opgravninger**

Her anføres i hvilket omfang der er givet gravetilladelse.

**15. Nedleder og stropper**

Her anføres forholdsregler, hvis arbejdet kræver afbrydelse af nedledere og stropper.

**16. Delegeringsaftaler**

Her anføres i hvilket omfang der evt. er indgået delegeringsaftaler.

**17. Bilag**

Her beskrives, hvilke bilag der er tilknyttet jernbanesikkerhedsinstruktionen. Fx

kørestrømsafbrydelse, trafikcirkulære, dispensationer, billeder og skitser etc.

**18. Toghastighed, sikkerhedszone / sikkerhedsafstand**

Her anføres toghastighed samt sikkerhedszone for arbejde på perroner, og sikkerhedsafstand for arbejde øvrige steder.

**19. Uheld og uregelmæssigheder**

**20. Telefonliste**

Her anføres kommunikationsmuligheder med relevant stationsbestyrer/trafikledere f.eks. telefonnummer og/eller radiokanal, navne og telefonnumre på SR-koordinatoren/sikkerhedskoordinator, Instruktør eller SR-arbejdsleder / sporspærringsleder / jernbanearbejdsleder, udfærdiger af jernbanesikkerhedsinstruktion og i nødvendigt omfang den/de driftsansvarlige.

**21. Kvittering for instruktion**

Her skal den enkelte medarbejder kvittere, med tydeligt navn, efter at have modtaget instruktion.

# 